Συντεταγμένες: 43°41′28″N 7°14′51″E﻿ / ﻿43.69111°N 7.24750°E﻿ / 43.69111; 7.24750

Η **Προμενάντ ντεζ Ανγκλέ** (γαλλικά: *Promenade des Anglais*, προφέρεται: [​pʁɔm.nad de.z‿ɑ̃ɡlɛ]) είναι γνωστή παραλιακή λεωφόρος κατά μήκος της Μεσογείου στη Νίκαια της Γαλλίας. Εκτείνεται στα δυτικά από το αεροδρόμιο, μέχρι το *Quai des États-Unis* στα ανατολικά, σε μια απόσταση περίπου 7 χιλιομέτρων.

Ιστορία
-------

Η ιστορία της Προμενάντ ντεζ Ανγκλέ ξεκινά κατά το δεύτερο μισό του 18ου αιώνα, όταν η αγγλική αριστοκρατία βρέθηκε να περνά το χειμώνα της στη Νίκαια απολαμβάνοντας την πανοραμική θέα κατά μήκος της ακτής. Το 1820 κατά τη διάρκεια ενός ιδιαίτερα δριμύ χειμώνα στο Βορρά, υπήρξε μαζική εισροή ζητιάνων στη Νίκαια. Τότε μερικοί από τους Άγγλους πρότειναν την κατασκευή ενός παραλιακού πεζόδρομου. Το έργο χρηματοδοτήθηκε από τον κληρικό Λιούις Γουέι.
Η πόλη της Νίκαιας ενδιαφέρθηκε από την προοπτική δημιουργίας του έργου και αύξησε σημαντικά τα αρχικά σχέδιά του. Ο πεζόδρομος αρχικά ονομαζόταν από τους κατοίκους *Camin deis Anglés* (Ο δρόμος των Άγγλων) στην τοπική διάλεκτό τους *Nissart*. Ύστερα από την προσάρτηση της Νίκαιας στη Γαλλία το 1860 μετονομάστηκε σε *La Promenade des Anglais.*

Η Προμενάντ ντεζ Ανγκλέ υπήρξε το μέρος δοκιμών για τις ομάδες της αθλητικής διοργάνωσης ποδηλασίας Tour de France, που πραγματοποιήθηκε στις 2 Ιουλίου 2013.

Στις μέρες μας, οι κάτοικοι της περιοχής και οι τουρίστες, κάνουν τις βόλτες τους με τις οικογένειές τους στο πεζόδρομο που χάριν συντομίας αποκαλούν *La Prom*. Επίσης, έχει γίνει αγαπημένο μέρος συγκέντρωσης για ποδηλάτες, σκειτμπόντερς και *in-line skaters*.

Εκτός από τις πολυάριθμες εκδηλώσεις, όπως το ετήσιο αποκριάτικο καρναβάλι της Νίκαιας, τη μάχη των λουλουδιών κ.λ.π. που λαμβάνουν χώρα κατά μήκος της Προμενάντ ντεζ Ανγκλέ, το μέρος ενδείκνυται για τουρισμό.

Τρομοκρατική επίθεση 2016
-------------------------

Κύριο λήμμα: Τρομοκρατική επίθεση της 14ης Ιουλίου 2016 στη Νίκαια (Γαλλία)
Στην Προμενάντ ντεζ Ανγκλέ πραγματοποιήθηκε τρομοκρατική επίθεση κατά τους εορτασμούς της Εθνικής εορτής της Γαλλίας για την πτώση της Βαστίλης, στις 14 Ιουλίου 2016 και ώρα 22:40 μ.μ. Ένα φορτηγό με ταχύτητα 70 χλμ/ώρα, γεμάτο με όπλα και χειροβομβίδες, έπεσε πάνω σε πλήθος κόσμου που είχε συγκεντρωθεί στη λεωφόρο Προμενάντ ντεζ Ανγκλέ για να παρακολουθήσει τη ρίψη πυροτεχνημάτων, σκοτώνοντας 84 άτομα και τραυματίζοντας 65 (οι 18 σε κρίσιμη κατάσταση). Ο οδηγός του φορτηγού ψυγείου, Mohamed Lahouaiej-Bouhlel, ηλικίας 31 ετών, Γάλλος με καταγωγή από την Τυνησία, οδήγησε σκορπώντας το θάνατο για 2,0 χιλιόμετρα, αποκλίνοντας συνεχώς εσκεμμένα της πορείας του (κοινώς οδηγώντας ζιγκ ζαγκ), αποσκοπώντας στο μέγιστο δυνατό αριθμό θυμάτων, με αποτέλεσμα να σκοτωθεί αργότερα κατά την ανταλλαγή πυροβολισμών με την αστυνομία. Ανάμεσα στους νεκρούς αναγνωρίστηκαν Βρετανοί, Ισπανοί, Ελβετοί και Αμερικανοί πολίτες.

Φωτογραφίες
-----------

* Οι μπλε καρέκλες στη La PromΟι μπλε καρέκλες στη *La Prom*
* Από την κοιλάδα του Magnan το  1863Από την κοιλάδα του Magnan το 1863
* Η έναρξη της La Prom 1865Η έναρξη της *La Prom* 1865
* La Prom to 1882*La Prom* to 1882
* Η Προμενάντ ντεζ Ανγκλέ, δίπλα στην παραλίαΗ Προμενάντ ντεζ Ανγκλέ, δίπλα στην παραλία
* Θέα από το λόφο ChâteauΘέα από το λόφο *Château*
* Η θέα προς τη θάλασσαΗ θέα προς τη θάλασσα

Παραπομπές
----------

1. ↑  «Promenade des Anglais». *nice-tourism.com*. Αρχειοθετήθηκε από το πρωτότυπο στις 18 Ιουλίου 2016. Ανακτήθηκε στις 28 Ιουνίου 2016.
2. ↑  Stanley Price· Munro Price (2011). *The Road to Apocalypse: The Extraordinary Journey of Lewis Way'*.  (2011)
3. ↑  
«Μακελειό στη Νίκαια της Γαλλίας - Τουλάχιστον 30 νεκροί». Ανακτήθηκε στις 15 Ιουλίου 2016.
4. ↑  
«Μακελειό στη Γαλλία: Τρομοκράτης με φορτηγό έπεσε σε πλήθος». Ανακτήθηκε στις 15 Ιουλίου 2016.
5. ↑  
«Μακελειό στη Γαλλία». Ανακτήθηκε στις 15 Ιουλίου 2016.
6. ↑  
«Nice latest as lorry hits crowd». Ανακτήθηκε στις 15 Ιουλίου 2016.
7. ↑  
«Επίθεση Γαλλία: Έτσι σκόρπισε το θάνατο στη Νίκαια ο τρομοκράτης (pics+vids)». Ανακτήθηκε στις 15 Ιουλίου 2016.

Εξωτερικοί σύνδεσμοι
--------------------

* Πολυμέσα σχετικά με το θέμα  Promenade des Anglais (Nice) στο Wikimedia Commons

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Γαλλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 315162035
* LCCN: sh2006003374
* GND: 107547616X

 |

 |